సాధారణ, రైల్వే బడ్జెట్లను కలిపి ప్రవేశపెట్టనున్న జైట్లీ న్యూఢిల్లీ, జనవరి 4: ఆర్థికమంత్రి అరుణ్ జైట్లీ ఫిబ్రవరి ఒకటవ తేదీన సాధారణ, రైల్వే బడ్జెట్లను కలిపి ప్రవేశపెట్టనున్నారు. విశ్వసనీయ సమాచారం ప్రకారం తొలిసారి సంయుక్తంగా ప్రవేశపెట్టనున్న బడ్జెట్లో రైలు ప్రయాణికుల చార్జీలను పెంచకూడదని ప్రభుత్వం నిర్ణయించింది. రైల్వే బడ్జెట్ను ప్రత్యేకంగా ప్రవేశ పెట్టకపోవడంతో రైలు చార్జీలను పెంచే నిర్ణయాన్ని కూడా జైట్లీనే తీసుకోవాల్సి ఉంటుంది. నిజానికి రైల్వేల్లో మౌలిక సదుపాయాలు, సేవలను మరింత మెరుగు పరిచేందుకు ప్రయాణికుల చార్జీలు పెంచాలని ప్రభుత్వం తొలుత భావించింది. రైల్వేల్లో సంస్కరణలపై డిసెంబరు 20న జరిగిన జాతీయ సదస్సులో ప్రయాణికుల చార్జీలు పెంచే అవకాశముందని జైట్లీ సూత్రప్రాయంగా తెలిపారు. అయితే ఉత్తరప్రదేశ్, పంజాబ్, ఉత్తరాఖండ్, గోవా, మణిపూర్ రాష్ట్రాల్లో అసెంబ్లీ ఎన్నికలు ఉన్నందున ప్రస్తుతానికి చార్జీలు పెంచే ఆలోచనను విరమించుకుంది.
saadhaarana, railve badjetlanu kalipi pravesapettanunna jaitley newdhilly, janavari 4: aardhikamantri arun jaitley fibravari okatava tedeena saadhaarana, railve badjetlanu kalipi pravesapettanunnaaru. vishwasaneeya samacharam prakaaram tolisari samyuktamgaa pravesapettanunna badjetlo railu prayaanikula chaarjeelanu penchakuudadani prabhutvam nirnayinchindi. railve badjetnu pratyekamgaa pravesha pettakapovadamto railu chaarjeelanu penche nirnayaanni kuudaa jaitleene teesukovalsi untundi. nijaaniki railvello moulika sadupaayaalu, sevalanu marinta merugu parichenduku prayaanikula chaarjeelu penchaalani prabhutvam toluta bhaavinchindi. railvello samskaranalapai disembaru 20na jarigina jaateeya sadassulo prayaanikula chaarjeelu penche avakaasamundani jaitley suutrapraayamgaa telipaaru. ayithe uttarapradesh, panjab, uttarakhand, gova, manipur rashtrallo assembley ennikalu unnanduna prastutaaniki chaarjeelu penche aalochananu viraminchukundi.